Page:Gospel of Saint John in West-Saxon.djvu/114

70 26. Gif hwā þēnige mē, fylige mē; and mīn þēn bið þǣr þǣr ic eom. Gif me hwa þēnað, mīn Fæder hine wurðað.

27. Nū mīn sawl ys gedrēfed; and hwæt secge ic, Fæder, gehǣl mē of ðisse tīde. Ac for ðām ic cōm on þās tīd.

28. Fæder, gewuldra þīnne naman. Đā cōm stefn of heofone þus cweðende, And ic gewuldrode, and eft ic gewuldrige.

29. Sēo menio þe þǣr stōd and þæt gehȳrde sǣdon þæt hyt þunrode; sume sǣdon þæt engel spǣce wið hyne.

30. Sē Hǣlend him andswarode and cwæð, Ne cōm þēos stefn for mīnon þingon, ac for ēowrum þingon.

31. Nū ys middaneardes dōm; nū byð ðysses middaneardes ealdor ūt āworpen.

32. And gif ic bēo ūpp āhafen fram eorðan, ic tēo ealle þing tō me sylfon.

33. Ðæt hē sǣde and tācnode hwylcum dēaðe hē wolde sweltan.

34. Sēo menio him andswarode and cwæð, Wē gehȳrdon on þǣre ǣ þæt Crīst bið on ēcnysse, and hūmeta segest þū, Hit gebyrað þæt mannes